22 Oktober 2016 - Gala aand | INK 22 Oktober 2016 – Gala aand – INK
Die Skryfkompetisie se wenners is deur die borge gekies en al die ander benoemings en trofees deur ‘n onafhanklike party.
22 Oktober 2016 - INK Gala aand
3de plek – Louie van der Watt met ‘Gevangene’
Wenner – Marieta Calitz Plaasstories – oor wie en wat?Plaasstories
Deo Gratia in Sedgefield
Category Archives: Plaasstories – oor wie en wat?
Waaroor handel Dantjie se plaasstories?
Posted on November 12, 2015 by Dalene de Bruyn Joubert
Droëvlakte se padstal is nou nie ‘n plek wat man moet misry as jy daar verby nie. Dit sit op die pad wat van die N2 af Stilbaai toe loop, op die droë vlakte – nes die naam sê – annerkant verby die Menskoppe, duskant Skerpkoppie. Dis nou as jy tussen al die spoke by Sandhoogte verby kan kom.
Op hierdie vlakte kruip daar baie outydse stories weg. Ek, Dantjie, skryf daarvan in “Plaasstories vir ‘ie siel”, in “Dantjie word wys” … en daar lê nog ‘n ouers stories in die laai en wag om klaargeskryf te kom.Dis nou van die keer wat oom Kerneels Bouwer die brandewynbottels al langs die uitgestrapte paadjie deur die veld van die Vrekklooof begrawe het – vir ‘n lafenissie – vir as hy later te perd weer daar moes verby.
Op ‘n keer het ons Droëvlakte blou geverf, want dit was nie ‘n tyd om die plek rooi te verf nie.
Pa Job het Dantjie se eerste kitaar, ‘n Jazz-ene, ôk op Droëvlakte gaan koop. Dit was weer by ‘n anner Kerneels – van oom Philip Mollie.Pa het drie R10-note uit sy gatsak gehaal om vir die kitaar te betaal. Daarna was hy platsak.
So, al is dit droog, groei stories geil op hierdie vlakte, want hierdie wêreld is Storiewêreld. Dis stories soos stukkies biltong wat jy in broeksak kan druk vir jou pad vorentoe – om later aan te herkou. O! En moenie vergeet om van die slaghuis se plaaswors ook ‘n stukkie in jou kar te laai nie.
Posted in Dantjie word wys-boek, Kuiergeleenthede, Plaasstories – oor wie en wat?	| Leave a reply
Posted on August 8, 2014 by Dalene de Bruyn Joubert
Woordvrind Claude is kranig aan die saamtimmer aan die teks van “Dantjie word wys”. Dis ‘n elke dag se inskakel op die timmerboks van beide kante: Dantjie aan ‘ie duskant en Claude aan die annerkant. Somtyds is die annerkant Claude se verkeerde kant, want Dantjie maak soms droog na sy sin. Dan verf hy daai sin rooi en Dantjie se gemoed raak blou. Maar dis als vir jou, leser. Om die beste uit Dantjie te haal en in haar stories in te bou. Ons gaan binnekort uittreksels uit die nuwe bundel stories begin oopvlek hier!
Posted in Aktueel, Plaasstories – oor wie en wat?	| Leave a reply
Posted on July 25, 2014 by Dalene de Bruyn Joubert
In die stilte word woorde gebore. So laat Dantjie op hierdie koue wintersmôre vir julle almal weet. Haar maatjie van die dorp, Kinnie, speel wel met albasters en resieskarretjies. Maar Dantjie speel met woorde. “Albasters is dood; woorde lewe.”
Dantjie werk op die oomblik kliphard aan “Dantjie word wys” saam met woordvrind Claude Vosloo. Ons hoop om die manuskrip vir Tania te stuur vir die uitlê teen einde Augustus! Hou julle duime vas!
Dantjie word wys
Posted on April 23, 2014 by Dalene de Bruyn Joubert
Ek begin timmer aan die eerste stories van die opvolgbundel “Dantjie word wys.”
Tania begin al haar gedagtes agtermekaar kry vir die ontwerp. Kyk uit vir meer nuus oor die 2de bundel wat deel vorm van my Plaasstorie-trilogie.
Posted in Plaasstories – oor wie en wat?	| Leave a reply
Posted on December 6, 2013 by Dalene de Bruyn Joubert
Plaasstories vir ‘ie siel in EPub-formaat beskikbaar op die webwerwe van die volgende verspreiders
Little White Bakkie
Gebruik die ISBN 9780620581042
om dit vinnig op te spoor.
Lekker lees! Veral alle Suid-Afrikaners ver oor die see.
Vind Dantjie hier!
Boompos nuus aansoek
Boompos nuus afskakel
Kry ons boompos nuusbrief.